נס טכנולוגיות

נס א.ט. בע"מ המוכרת במותג נס טכנולוגיות, היא חברה ישראלית, המספקת מיקור חוץ ושירותים מנוהלים לעולם מערכות המידע והטכנולוגיה. חברת נס טכנולוגיות נוצרה בשנת 1999 באמצעות מיזוג של 6 חברות מרכזיות בעולם מערכות המידע בישראל. בשנת 2014 נרכשה פעילות נס בישראל, שרוכזה בחברת "נס א.ט.", על ידי חברת חילן, והפעילות הבינלאומית של החברה נותרה בחברת Ness Digital Engineering. חברת נס מעסיקה למעלה מ-4,000 עובדים במגוון התמחויות. מנכ"ל החברה מאז 2013 הוא שחר אפעל. מטה החברה שכן מאז הקמתה בקריית עתידים שבתל אביב, ובשנת 2024 עבר לפארק אינפיניטי שברעננה. נס טכנולוגיות נוסדה על ידי זאב וולפסון ועל ידי רביב צולר, שהיה גם המנכ"ל הראשון, כאיחוד של מספר חברות ישראליות (טכם - טכנולוגיה מתקדמת בע"מ, מראשוני בתי התוכנה בישראל ומי שהובילה את השוק שנים רבות, קונתהל ואחרות). בהמשך רכשה מספר רב של חברות בארצות שונות. המהלך הראשון של משפחת וולפסון בתחום התוכנה בישראל היה רכישת בית התוכנה קומפרו (מנכ"לית לאה אטד) תמורת 10 מיליון דולר ב-97'. קומפרו עסקה בבניית יישומים לכרטיסים חכמים ומערכות לטיפול בגבייה, והעסיקה 330 עובדים.באותה תקופה הרעיון להקים את נס עדיין לא עלה על הפרק. תוכניות מגובשות יותר להקמת בית תוכנה גדול הופיעו רק לקראת סוף 98', כשגלעד הירושלמית נרכשה בתמורה ל-24 מיליון דולר (מנכ"ל חגי לביא). לאחר צירוף קונתהל וטכם רכשה נס שתי חברות בנות של איפקס - איפקס ICS ואיפקס SII, שעסקו בתמיכה ובתחזוקת מערכות. הצירוף של שש החברות יצר את אחד מגופי התוכנה והשירות הגדולים בישראל, שהעסיק בשיא כ-2,300 עובדים. עד שנת 2014 הייתה החברה מחולקת למספר חטיבות, העיקריות שבהן: Ness SPL, נס אירופה, TSG ונס ישראל. בשנת 2004 החלה מניית החברה להיסחר בנאסד"ק. בשנת 2011 החברה הפכה לחברה פרטית בשליטת קרן סיטי ונצ'רס (CVCI) האמריקנית. בשנת 2001 החברה הקימה את מכללת INT, מכללה ישראלית בתחום המחשוב וטכנולוגיית המידע. בתחילת שנת 2014 נקלעה החברה למצב כלכלי לא פשוט לטענת ההנהלה, מה שהביא לקיצוץ של ימי חופש מכלל העובדים באופן רוחבי. הצעד לא היה מקובל על עובדי נס מה שהביא לכך שלראשונה בתעשיית ההייטק הישראלית הוקם ועד עובדים, שבא להבטיח את זכויותיהם שלטענתם נפגעו באופן תדיר במהלך השנים בקיצוצים רבים. טרם פיצולה העסיקה החברה יותר מ-4,500 עובדים. ב-2004 בוצע הפיצול הראשון בחברה, כאשר חברת הבת "Ness ISI", שפיתחה מערכת לאינטגרציה של מידע רפואי לארגוני בריאות, פוצלה לחברה חדשה בשם dbMotion. ב-2013 נמכרה dbMotion לחברת AllScript האמריקנית תמורת 235 מיליון דולר. ביוני 2014 נרכש עיקר הפעילות של נס בישראל, שרוכז בחברת "נס א.ט.", על ידי חברת חילן. העסקה לא כללה את חברת הבת SwiftNess שפיתחה את המסלקה הפנסיונית עבור משרד האוצר, ואת החטיבה הביטחונית של נס, Ness-TSG, ששינתה את שמה לחברת TSG IT Advanced Systems ונמכרה לפורמולה מערכות והתעשייה האווירית. לפעילות הבינלאומית של נס טכנולוגיות ניתן השם Ness Digital Engineering. המותג "נס טכנולוגיות" ממשיך לשמש את חברת "נס א.ט." בלבד. בדצמבר 2021 רכשה "נס א.ט." את הפעילות של חברת שירותי המחשוב אנטסרב ישראל בע"מ (חברה בת של DXC ההולנדית), תמורת 65 מיליון דולר. לאורך השנים התמחתה נס במתן שירותי מיקור חוץ של טכנולוגיות מידע, אינטגרציה של מערכות ופיתוח יישומים, שיווק והפצת תוכנה, בדיקות תוכנה והבטחת איכות תוכנה, הדרכה, הטמעת מערכות ERP ומערכות CRM ועוד. לחברה שותפות עסקיות רבות ובהן חברת SAP העולמית, מיקרוסופט, ‏AWS,‏ Broadcom,‏ OpenText (אנ') ועוד. תחומי הפעילות המרכזיים בחברה: חטיבת הלמידה והדרכה של מתמחה בהדרכה והטמעה של מערכות IT. תחום האנליטיקה והבינה העסקית (Analytics&BI). פתרונות ושירותים מבוססי SAP. דיגיטל וחווית משתמש – יחידת עיצוב וחוויית משתמש הכוללת את כל שלבי אפיון, עיצוב ופיתוח כלל הנכסים הדגיטליים (אתרים/ אפליקציות/מערכות ועוד). מרכזי שירות ותמיכה - ייעוץ, הקמה וניהול של מרכזי תמיכה ושירות פנים ארגוניים וחוץ ארגוניים. בדיקות והבטחת איכות. שירותי ענן סייבר והגנת המידע ניהול מערכי IT בשיטת מיקור חוץ או שירותים מנוהלים. בשנת 2016 החברה רכשה את השליטה בפעילות חברת דנאל חיזוק למערך הפתרונות ללקוחותיה הפיננסיים. בשנת 2017 רכשה נס את חברת Salto המתמחה במיגרציות, שיפור ביצועים ואיחוד של בסיסי נתונים. בשנת 2018 רכשה את חברת Cloudingnow ובהמשך את ITWAY. באותה שנה, נס חתמה על הסכם נציגות בלעדי עם חברת OpenText. ובשנת 2021 רכשה החברה את פעילות חברת DXC בישראל. NessPRO, קבוצת מוצרי התוכנה של נס, משמשת כנציגה הבלעדית של למעלה מ-35 חברות תוכנה בינלאומיות וישראליות. וביניהם חברות מוצר כמו, ברודקום, אופן טקסט,גלסבוקס ונוספים. הקבוצה מספקת פתרונות המתבססים על מוצרי תוכנה וידע יישומי מקיף ללקוחותיה. אתר האינטרנט הרשמי של נס א.ט. בע"מ שלי אפלברג, חילן רוכשת את נס ישראל תמורת 145 מיליון שקל, באתר TheMarker‏, 22 ביוני 2014 דיילי ציפי, ‏נס זכתה במקום הראשון בקטגוריית "חווית עובד", באתר "אנשים ומחשבים", 1 בינואר 2019 מוריס וולפסון רכש מתדיראן את קונתהל; במו"מ לרכישת טכם, באתר גלובס, 10 במרץ 1999 וולפסון מארה"ב רוכש מתדיראן את השליטה גם בחברת טכם, באתר גלובס, 17 במאי 1999 רווח הון של 50 מיליון דולר לכור ממכירת בתי התוכנה למשפחת וולפסון, באתר גלובס, 19 במאי 1999 בועז לוי, הנס שלא קרה למשפחת וולפסון, באתר הארץ, 17 ביוני 2001 גולן חזני, נס טכנולוגיות נמכרה לקרן סיטי ונצ'רס האמריקנית תמורת 307 מיליון דולר, באתר כלכליסט, 11 ביוני 2011 מאיר אורבך, השוק מתכווץ: נס ישראל מפחיתה ימי חופשה ומקצצת את שכר הבכירים, באתר כלכליסט, 13 בינואר 2014 מיקי פלד, ההסתדרות מתקרבת להייטק: הקימה ועד בנס טכנולוגיות, באתר כלכליסט, 19 במרץ 2014 ורטקס ופיטנגו ישקיעו בספין אוף של נס, באתר הארץ, 23 במרץ 2004 ענבל אורפז, הסטארט אפ די.בי מושן נמכר לאולסקריפט תמורת 235 מיליון דולר, באתר TheMarker‏, 5 במאי 2013 חילן טק רוכשת את נס ישראל מקרן CVCI ב-42 מיליון דולר, באתר גלובס, 22 ביוני 2014 דוח תקופתי ושנתי לשנת 2014, עמודים 5, באתר מאי"ה של הבורסה לניירות ערך דוח מיידי בדבר התקשרות חברת בת בעסקה, באתר "מאיה", 21 בדצמבר 2021 עובדי אל על ילמדו לכרטס ולתת שירות מתוכנה של נס טכנולוגיות, באתר sponser יוסי הטוני, ‏נס תקים מערכת BI לרשות לבטיחות בדרכים במיליוני שקלים, באתר "אנשים ומחשבים", 27 ביולי 2017 רפאל קאהאן, נס תספק שירותי מחשוב לחברת נתיבי ישראל ב-75 מיליון שקל, באתר כלכליסט, 11 בספטמבר 2016 רפאל קאהאן, נס זכתה במכרז ענק בשירותי בריאות כללית בהיקף עשרות מיליוני שקלים, באתר כלכליסט, 24 ביולי 2014 מאיר אורבך, נס טכנולוגיות זכתה בחוזה של 60 מיליון שקל בחברת החשמל, באתר כלכליסט, 13 באפריל 2011 יוסי ניסן, ‏נס טכנולוגיות מטפסת בבורסה: חתמה חוזה חדש ב-24 מיליון דולר, באתר גלובס, 12 באפריל 2010 יוסי הטוני, ‏נס חנכה את מרכז הפיתוח שלה בבאר שבע; תגייס 350 עובדים, באתר "אנשים ומחשבים", 7 ביולי 2013 נס חתמה על הסכם לשיתוף פעולה אסטרטגי עם Comply הישראלית, באתר "אנשים ומחשבים" יוסי הטוני, ‏נס תתפעל במיקור-חוץ את מרכז המו"פ של ברקליס קפיטל; ההיקף: יותר מרבע מיליארד שקלים, באתר "אנשים ומחשבים", 15 במרץ 2011 מאיר אורבך, תעש בחרה בחברת נס לניהול מערך המחשוב, באתר כלכליסט, 22 באוקטובר 2013 שירלי יום-טוב, נס טכנולוגיות תהיה אחראית על מערך המחשוב של רשת אסותא ב-8 השנים הבאות; היקף העסקה - 72 מיליון שקל, באתר הארץ, 20 ביוני 2006 TheMarker digital, אורט האריכה את חוזה מיקור החוץ עם נס טכנולוגיות בחמש שנים נוספות ובהיקף של מעל ל-5 מיליון דולר, באתר TheMarker‏, 13 ביוני 2007 יוסי הטוני, ‏נס זכתה בתפעול ה-IT של עיריית ירושלים בהסכם של מאות מיליוני שקלים, באתר "אנשים ומחשבים", 26 באוקטובר 2016 יניב הלפרין, ‏נס רוכשת את השליטה בפעילות דנ-אל תמורת 54 מיליון שקלים, באתר "אנשים ומחשבים", 4 ביולי 2016 יוסי הטוני, ‏נס רכשה את חברת הענן Clouding Now במיליוני שקלים, באתר "אנשים ומחשבים", 30 במאי 2018 יוסי הטוני, ‏נס רוכשת את ITway תמורת כ-60 מיליון שקלים, באתר "אנשים ומחשבים", 2 בדצמבר 2018 מערכת אנשים ומחשבים, ‏NessPRO תמכור את פתרונות OpenText בישראל, באתר "אנשים ומחשבים", 5 באוגוסט 2018 יוסי הטוני, ‏דרמה בענף: CA ישראל תעבור לפעול תחת NessPRO - פרסום ראשון, באתר "אנשים ומחשבים", 26 במאי 2015 עודד חרמוני, התפטר מנכ"ל נס טכנולוגיות ירון פולק; יוחלף על ידי רביב צולר, באתר הארץ, 4 במאי 2001 אחרי יותר מעשור, אהרון פוגל, יו"ר נס טכנולוגיות, פורש, באתר TheMarker‏, 7 בספטמבר 2010 יוסי הטוני, ‏נס השיקה אתר חדש – שמועמד בתחרויות עולמיות לעיצוב אתרים, באתר "אנשים ומחשבים", 25 ביולי 2019